Diari Oficial de la Generalitat Valenciana


Sumari del DOGV 8096, del 01-08-2017 (2017/7106)

ACORD de 28 de juliol de 2017, del Consell, en compliment del que disposa la Resolució 940/IX de les Corts.
-----------------------------------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/7106


Data del document
:   28-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 28 de juliol de 2017, del Consell, en compliment del que disposa la Resolució 940/IX de les Corts. [2017/7106]  
En l'exercici 2016, el Servei Valencià d'Ocupació i Formació va tramitar diversos programes d'ajudes de foment d'ocupació per a la integració sociolaboral de persones amb diversitat funcional, entre els quals destaca la «Subvenció del cost salarial corresponent als llocs de treball ocupats per personal amb diversitat funcional en centres especials d'ocupació», regulada en l'Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades al foment de l'ocupació de persones amb discapacitat o diversitat funcional en centres especials d'ocupació (CEE) i enclavaments laborals, i convocada per a l'esmentat exercici mitjançant Resolució de 14 de juliol de 2016, de la directora general del SERVEF, per la qual es convoquen les subvencions públiques destinades al foment de l'ocupació de persones amb discapacitat o diversitat funcional en centres especials d'ocupació i enclavaments laborals per a l'exercici 2016.  
En la convocatòria esmentada es va publicar un crèdit inicial per a l'esmentada ajuda de 26.017.357 ?, que va ser ampliat posteriorment en dues ocasions fins a aconseguir una dotació de 42.965.617,23 euros.  
No obstant això, i a pesar de les dues ampliacions de crèdit produïdes, el pressupost va resultar insuficient per a atendre la totalitat de les ajudes sol·licitades, per la qual cosa en data 19 de gener de 2017 la directora general d'Ocupació i Formació va certificar l'esgotament del crèdit publicat, i es va procedir, com a conseqüència d'això, a denegar de forma total les ajudes corresponents a 20 expedients, així com de forma parcial una xicoteta quantia d'un expedient majoritàriament aprovat, per un import total valorat inicialment de 669.037,00 ?.  
Davant de les esmentades resolucions denegatòries per esgotament de crèdit, el Ple de les Corts, en sessió de 29 de març de 2017, va debatre la proposició no de llei presentada pel Grup Parlamentari Popular i va aprovar la Resolució 940/IX, per la qual va acordar instar al Consell a adoptar, entre altres mesures, el mecanisme pressupostari oportú per a cobrir les sol·licituds d'ajuda salarial presentades en 2016 i que, complint els requisits previstos per a ser persona beneficiària d'aquestes, no van ser ateses per falta de crèdit.  
D'altra banda, dins de la gestió de les sol·licituds d'ajudes de 2016, en les resolucions de concessió d'ajudes, s'ha produït alguna denegació o omissió que han estat així mateix recorregudes per les persones beneficiàries i que, una vegada avaluats els recursos, el SERVEF entén que és procedent la seua estimació per un import total de 27.146,79 ?, sense que hagen pogut resoldre's en el mateix exercici 2016 per esgotament del crèdit.  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix amb caràcter general el principi d'anualitat pressupostària i regula les excepcions a aquest principi, entre aquestes la prevista en l'apartat 5 de l'article 39:  
  
«En el cas de que siga necessari imputar al pressupost corrent obligacions d'exercicis anteriors que no es troben compreses en els supòsits previstos en els paràgrafs anteriors, la imputació requerirà autorització expressa del Consell, a proposta de la persona titular de la conselleria gestora o a la que estiga adscrita l'entitat corresponent, amb un informe previ de la Intervenció General de la Generalitat, d'acord amb el que disposa l'article 106 d'aquesta llei.  
L'esmentada autorització haurà de ser publicada en el Diari Oficial de la Comunitat Valenciana en el termini màxim de 10 dies.»  
Així mateix, l'apartat c del punt 1 de l'article 168 de l'esmentat text legal, pel qual es regula la concessió directa de subvencions, estableix que, d'acord amb el que preveu l'article 22.2 de la Llei 38/2003, de 17 de novembre, podran concedir-se, de forma directa, i «amb caràcter excepcional, aquelles altres subvencions en què s'acrediten raons d'interés públic, social o econòmic o humanitari, o altres degudament justificades que dificulten la seua convocatòria pública.  
El Consell aprovarà, mitjançant un decret, a proposta de la conselleria competent per raó de la matèria, i amb un informe previ de la conselleria que tinga assignades les competències en matèria d'hisenda, les bases reguladores a aplicar en cada cas, que no tindran la consideració de disposicions de caràcter general, es publicaran en el Diari Oficial de la Comunitat Valenciana...» i que contindran els punts regulats en l'esmentat article.  
Finalment, la disposició addicional cinquena de la Llei 14/2016, de 30 de desembre, de pressupostos de la Generalitat per a l'exercici 2017, estableix per a l'exercici 2017 el procediment i competència per a la concessió directa de subvencions per raons d'interés públic, social, econòmic o humanitari, o altres degudament justificades que dificulten la seua convocatòria pública.  
A l'esmentat fi, el Servei Valencià d'Ocupació i Formació, ha efectuat les gestions oportunes per a reservar el pressupost necessari per a atendre, tant les sol·licituds denegades per falta de crèdit com els recursos interposats contra denegacions o omissions que no han pogut resoldre's per falta de pressupost.  
Per tot això, en execució de la Resolució 940/IX de les Corts, és voluntat de la Generalitat recolzar anualment tots els centres especials d'ocupació, sense que cap puga quedar-se exclòs completament del suport per al manteniment dels llocs de treball ocupats per persones amb diversitat funcional.  
Per tot això, de conformitat amb els articles 28 de la Llei 5/1983, de 30 de desembre, de la Generalitat, del Consell, i els articles 39.5, 106 i 168.1.c, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb la disposició addicional cinquena de la Llei 14/2016, de 30 de desembre, de pressupostos de la Generalitat per a l'exercici 2017, a proposta del conseller d'Economia Sostenible, Sectors Productius, Comerç i Treball, el Consell, prèvia deliberació, en la reunió de 28 de juliol de 2017,  
  
  
  
ACORDA  
  
Primer  
Autoritzar a la Conselleria d'Economia Sostenible, Sectors Productius, Comerç i Treball, que, amb l'aprovació prèvia i publicació d'un decret de concessió directa d'ajudes, i a través del Servei Valencià d'Ocupació i Formació, impute al pressupost de l'exercici 2017 les despeses corresponents a l'exercici 2016 per un import total màxim valorat inicialment de 696.183,79 euros, amb càrrec a la línia de subvenció S2240000 del capítol IV del subprograma 322.51, Foment d'ocupació, relatius tant a subvencions denegades expressament per esgotament del crèdit, com a subvencions denegades per error que han estat recorregudes, segons justificació que finalment siga acreditada en el cas d'aquestes últimes d'acord amb l'informe de 6 de juliol de 2017, de la Intervenció Delegada.  
  
Segon  
Publicar aquest acord en el Diari Oficial de la Generalitat Valenciana, en el termini màxim de 10 dies.  
  
València, 28 de juliol de 2017  
  
La consellera secretària,  
MÓNICA OLTRA JARQUE